Долбоор

**КЫРГЫЗ РЕСПУБЛИКАСЫНЫН**

**ӨКМӨТҮНҮН ТОКТОМУ**

**Кыргыз Республикасынын Өкмөтүнүн 2015-жылдын 20-ноябрындагы № 790 «Кыргыз Республикасында жарандарды медициналык-санитардык жардам менен камсыздоо боюнча мамлекеттик кепилдиктер программасы жөнүндө» токтомуна толуктоо киргизүү тууралуу**

Кыргыз Республикасынын жарандарын коронавирус инфекциясы (COVID-19) боюнча медициналык жардам алууда социалдык колдоо менен камсыз кылуу максатында, «Кыргыз Республикасынын Өкмөтү жөнүндө» Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Өкмөтү токтом кылат:

1. Кыргыз Республикасынын Өкмөтүнүн 2015-жылдын 20-ноябрындагы № 790 «Кыргыз Республикасында жарандарды медициналык-санитардык жардам менен камсыздоо боюнча мамлекеттик кепилдиктер программасы жөнүндө» токтомуна төмөнкүдөй толуктоо киргизилсин:

жогоруда көрсөтүлгөн токтом менен бекитилген Кыргыз Республикасында жарандарды медициналык-санитардык жардам менен камсыздоо боюнча мамлекеттик кепилдиктер программасында:

- II бөлүм төмөнкү мазмундагы 17-пункт менен толукталсын:

«17. Лабораториялык тастыкталган жана тастыкталбаган коронавирус инфекциясы менен ооругандар жана контактта болгон адамдар.».

2. Кыргыз Республикасынын Саламаттык сактоо министрлиги жана Кыргыз Республикасынын Өкмөтүнө караштуу Милдеттүү медициналык камсыздандыруу фонду ушул токтомдон келип чыккан чараларды көрүшсүн.

3. Ушул токтом расмий жарыяланууга жатат жана 2020-жылдын 5-апрелинен тартып күчүнө кирет.

**Премьер-министрдин м.а. А.Э.Новиков**